Orri Óskarsson
Orri Steinn Óskarsson (født 29. august 2004) er en islandsk fodboldspiller (angriber), der spiller for den danske fodboldklub F.C. København. Orri Óskarsson har tillige spillet en række kampe på de islandske ungdomslandshold.

Klubkarriere 
Óskarsson begyndte sin karriere i islandske ÍF Grótta. Han skiftede den 3. september 2020 til F.C København, hvor han begyndte på klubbens U-17 hold. Allerede i vinterpausen 20/21 blev Óskarsson rykket op på U-19 holdet, men spillede dog fortsat kampe for U-17 holdet også. Han blev med FCK's U/19-hold danmarksmester i 21/22-sæsonen, hvor han med 29 mål blev topscorer i U/19-ligaen. 

I januar 2022 fik Óskarsson uofficiel debut for FCK's førstehold i en træningskamp mod Hvidovre IF, hvor han scorede til 1-0 i kampen. I sæsonopstarten opnåede han fem træningskampe for førsteholdet. Han fik officiel debut for førsteholdet i sæsonens sidste superligakamp den 22. maj 2022, da han blev indskiftet i det 73. minut i en kamp mod AaB.

Han blev officielt en del af førsteholdstruppen i sommeren 2022.

Landsholdskarriere  
Han fik debut på Islands U/15 i en alder af 13 år og knap to måneder. Han har spillet på de islandske U/16, U/17 og U/19-landshold. I en alder af 17 år og 2 måneder fik han debut på Islands U/21-landshold.

Referencer

Eksterne henvisninger 
 Spillerprofil Transfermarkt

Fodboldspillere fra Island
Fodboldspillere fra FC København